Správa zo zahraničnej pracovnej cesty - osnova
1.  Účastník ZPC:
Alena Fodorová, Mgr., Ministerstvo školstva, vedy, výskumu a športu SR, Stromová 1, 813 30 Bratislava, zastupujúca riaditeľka Strediska na uznávanie dokladov, AJ – pokročilý;
Dominika Zvonárová, Mgr., Ministerstvo školstva, vedy, výskumu a športu SR, Stromová 1, 813 30 Bratislava, hlavný radca, AJ – pokročilý;
2.  Zahraničná pracovná cesta:
Belgicko, Brusel, 20. 09. 2016;
Účasť na stretnutí Skupiny koordinátorov pre uznávanie odborných kvalifikácii. Cestovné náklady hradené pre 1 osobu EK a ubytovanie hradené MŠVVaŠ SR. 
3.  Rámcový program pobytu:
19. 09. 2016 – odchod na stretnutie Viedeň - Brusel
20. 09. 2016 - účasť na rokovaní v Conference Centre Albert Borschette, Rue Froissart 36, 1040 Brusel a návrat do Bratislavy

4.  Stručný priebeh rokovaní, resp. študijného pobytu: 
20. 09. 2016 – Na stretnutí Skupiny koordinátorov pre uznávanie odborných kvalifikácií bolo prerokovávaných viacero bodov z agendy, ktorú nastavila Komisia. Na úvod stretnutia bola prijatá agenda a zápisy z predchádzajúcich stretnutí v plnej miere, len s malou modifikáciou, o ktorú požiadala delegácia Veľkej Británie. K najdôležitejším bodom patrila žiadosť Komisie o informovaní jednotlivých členských štátov o aktuálnom stave implementácie smernice Európskeho parlamentu a Rady 2013/55/EÚ, ktorou sa mení smernica 2005/36/ES o uznávaní odborných kvalifikácií. Keďže viacero členských štátov ešte nesplnili všetky požiadavky, ktoré vyplývajú z transpozičného procesu, boli delegácie predmetných štátov vyzvané, aby prezentovali očakávané termíny úplného transpozičného procesu v jednotlivých členských štátoch. Situácia ohľadom transpozičného procesu sa líšila medzi jednotlivými štátmi, avšak väčšina štátov deklarovala ukončenie procesu na konci roka 2016. 
Ďalší dôležitý bod sa týkal National Action Plans (ďalej len „NAP“), ktoré mali členské štáty zverejniť Komisii do 18.januára 2016. Do tohto termínu zaslali NAP len 3 členské štáty, vrátane Slovenskej republiky. Na stretnutí Komisia uviedla, že svoju povinnosť si do času konania stretnutia splnilo 21 členských štátov. Nasledujúce štáty: Cyprus, Grécko, Španielsko, Maďarsko, Írsko, Malta, Slovinsko – zatiaľ NAP nezaslali, pričom Komisia apelovala na vypracovaní a zaslaní čo v najkratšom čase, keďže NAP budú použité v súvislosti s usmerneniami týkajúcich sa reformných potrieb a testu proporcionality.
Témou stretnutia bola aj stratégia jednotného trhu, s ktorou úzko súvisí výkon regulovaných povolaní a snaha odstrániť neprimerané a zbytočné právne prekážky v mobilite osôb. V rámci tejto témy sa komisia zameriava na 2 už spomínané špecifické iniciatívy v súvislosti s regulovanými povolaniami – na usmernenia v súvislosti s reformnými potrebami v oblasti regulovaných povolaní a na test proporcionality. Reformy majú byť založené na hlbokých analýzach jednotlivých povolaní a vypracovaní kvalitatívnych a kvantitatívnych hodnoteniach jednotlivých obmedzení s cieľom zabezpečiť rast jednotlivým sektorom. Komisia tiež zdôraznila skutočnosť, že test proporcionality nemá nevychádzať z direktívneho predpisovania regulácie alebo deregulácie, ale má sa sústrediť na posúdenie primeranosti na všetkých úrovniach regulácie. Cieľom oboch iniciatív je  zlepšiť, zjednodušiť a zmodernizovať prístup k povolaniam v členských štátoch a zaistiť mobilitu osôb medzi jednotlivými štátni bez zbytočných regulačných prekážok.
Ďalej Komisia v krátkosti prezentovala aktuálnu štatistiku súvisiacu s Európskym profesijným preukazom (ďalej len „EPP“) a výstražným mechanizmom. Predložená štatistika zobrazovala množstvo vydaných i potvrdených EPP, pričom bolo zohľadnených viacero kritérií, napr.: jednotlivé konkrétne povolania, status, termín a zvolený režim.
Záver stretnutia bol venovaný stručnému informovaniu o aktuálnej situácii ohľadom delegovaného rozhodnutia v oblasti spoločného testu pre lyžiarskych inštruktorov, ktoré aktuálne podstúpilo pripomienkovanie jednotlivými členskými štátni a o vyjednávaní TTIP (Transatlantic Trade and Investment Partnership), ktoré prebieha medzi EÚ a USA, pričom vyjednávanie stále prebieha, ďalšie rokovania sú naplánované na začiatok októbra a aktuálne informácie budú poskytnuté na nasledujúcom stretnutí skupiny koordinátorov.
5.Odporúčané závery:
Komisia apelovala na členské štáty, ktoré si ešte nesplnili svoje povinnosti, vyplývajúce z transpozičného procesu, aby tak urobili, čo v najkratšom čase. Rovnako Komisia zdôrazňovala potrebu zaslania NAP, ktoré sú nevyhnutným podkladom k ďalším aktivitám v rámci stratégie jednotnému trhu.
6. Prehľad prinesenej dokumentácie
Dokumentácia nie je k dispozícii, elektronická dokumentácia je prístupná cez webovú stránku CIRBAC – Group of coordinators.

7. Prínos ZPC
Povinná účasť a práca v Skupine koordinátorov vyplýva zo smernice 2005/36/ES o uznávaní odborných kvalifikácii. Poskytnuté informácie zo strany členských štátov a pomáhajú Komisii pri tvorbe právnych noriem umožňujúce väčšiu mieru uplatňovania zásady EÚ o voľnom pohybe osôb. Práca v skupine členským štátom umožní navrhnúť, zasahovať a pripomienkovať znenia právnych noriem EÚ pred začatím legislatívneho procesu a počas legislatívneho procesu. Prínosom je najmä výmena skúseností medzi jednotlivými členskými štátmi a štátmi EFTA ako aj Švajčiarska pri aplikovaní smernice 2005/36/ES o uznávaní odborných kvalifikácií.

8.  Spôsob zverejnenia výsledkov

Správa zo ZPC bola zaslaná Sekcii medzinárodnej spolupráce, európskych záležitostí a celoživotného vzdelávania MŠVVaŠ SR, ktorá ju zverejní na internetových stránkach MŠVVaŠ SR. Súhlasíme so zverejnením správy na internete.

Dátum: 22. 09. 2016

Správu vypracovala:     Mgr. Dominika Zvonárová
Správu schválil:
Mgr. Alena Fodorová, zastupujúca riaditeľka Strediska na uznávanie dokladov